b'\n_START_ARTICLE_\nViewMAX\n_START_PARAGRAPH_\nViewMAX \xe2\x80\x93 fail\xc5\xb3 tvarkykl\xc4\x97, kuri buvo platinama kartu su DR DOS 5.0 ir 6.0 operacin\xc4\x97s sistemos versijomis. Programa buvo paremta GEM grafine operacine aplinka ir buvo supaprastinta jos versija.\n_START_SECTION_\nVersijos\n_START_PARAGRAPH_\nViewMAX/1 buvo platinama kartu su DR DOS 5.0 versija. Jos i\xc5\xa1vaizda buvo pana\xc5\xa1i \xc4\xaf GEM/3 darbalauk\xc4\xaf ir susid\xc4\x97jo i\xc5\xa1 dviej\xc5\xb3 fiksuot\xc5\xb3 lang\xc5\xb3. Kiekvienas langas gal\xc4\x97jo atvaizduoti arba fail\xc5\xb3 ir katalog\xc5\xb3 piktogramas, arba katalog\xc5\xb3 hierarchij\xc4\x85._NEWLINE_VieMAX/2 buvo pagrindin\xc4\x97 DR DOS 6.0 versijos grafin\xc4\x97 fail\xc5\xb3 tvarkykl\xc4\x97. \xc5\xa0ioje versijoje buvo atlikti \xc4\xafvair\xc5\xabs grafikos patobulinimai, tarp j\xc5\xb3 3D i\xc5\xa1vaizdos valdymo \xc4\xafrankiai ir vartotojo pasirenkamos spalv\xc5\xb3 schemos. Buvo realizuotas ir DR DOS u\xc5\xbeduo\xc4\x8di\xc5\xb3 perjungiklio TaskMAX palaikymas. Jei \xc5\xa1is \xc4\xafrankis egzistavo sistemoje, tai programos buvo paleid\xc5\xbeiamos kaip atskiros u\xc5\xbeduotys ir ViewMAX tur\xc4\x97jo galimyb\xc4\x99 persijungti tarp j\xc5\xb3. Katalog\xc5\xb3 medis gal\xc4\x97jo b\xc5\xabti rodomas \xc5\xa1alia piktogram\xc5\xb3, o ne tik vietoj j\xc5\xb3._NEWLINE_ViewMAX/3 buvo numatyta tapti grafine fail\xc5\xb3 tvarkykle Novell kompanijos kuriamai naujai DR DOS versijai, ta\xc4\x8diau ji niekada nebuvo u\xc5\xbebaigta ir grei\xc4\x8diausiai jos k\xc5\xabrimas buvo sustabdytas suteikiant pirmenyb\xc4\x99 1992 \xe2\x80\x93 1993 met\xc5\xb3 bendram Apple ir Novell Star Trek komandos projektui, kuris tai pat niekada nebuvo i\xc5\xa1leistas. D\xc4\x97l \xc5\xa1ios prie\xc5\xbeasties Novell DOS 7, kaip DR DOS 7.0 buvo vadinama 1994 metais, i\xc5\xa1\xc4\x97jo be grafin\xc4\x97s fail\xc5\xb3 tvarkykl\xc4\x97s. ViewMAX/3 beta versijos i\xc5\xa1eities kodas buvo paskelbtas Caldera kompanijos 1996 metais kartu su kitu GEM kodu pagal GNU GPL licencij\xc4\x85. ViewMAX/3 b\xc5\xabt\xc5\xb3 palaikiusi spalvotas piktogramas, kei\xc4\x8diamo dyd\xc5\xbeio langus ir program\xc5\xb3 grupes.'